Igors Sakovičs

Igors Sakovičs ( —  Rīga) bija Latvijas inženieris, sambo cīkstonis, FIDE meistars šahā. Daudzkārtējais Latvijas komandu šaha čempionāta uzvarētājs VEF komandas sastāvā (1961, 1971, 1977, 1981, 1984, 1986, 1987, 1988, 1990, 1994).

 Biogrāfija 
Jaunībā aktīvi pievērsies sambo, izcīnījis arī Latvijas čempiona nosaukumu, taču traumas dēļ bijis spiests pārtraukt pilnveidoties šajā cīņas sportā.Mūžībā devies FM Igors Sakovičs Pēc traumas aizrāvies ar šahu, kurā sasniedzis atzīstamus rezultātus. Latvijas šaha čempionātos vairākkārt izcīnījis tiesības piedalīties finālos, kuros labāko rezultātu sasniedzis 1972. gadā, kad spēcīgā meistaru turnīrā dalījis 9. vietu. 1967. gadā Harkivā piedalījies PSRS šaha čempionātā pēc Šveices sistēmas.USSR Championship (1967)

Savu darba mūžu aizvadījis VEF, kur strādājis par inženieri. Kopā ar rūpnīcas komandu viņš katru gadu piedalījās Latvijas komandu šaha čempionātos, ilgus gadus būdams arī komandas kapteinis un VEF šaha kluba vadītājs. VEF komandas sastāvā vairāk nekā trīsdesmit gadu garumā tika izcīnītas 10 uzvaras Latvijas komandu šaha čempionātos: pirmā — 1961. gadā, bet pēdējā — 1994. gadā. Kopā ar VEF komandu uzvarējis arī Latvijas korespondencšaha komandu šaha čempionātā (1988.—1989.).LATVIJAS KORESPONDENCŠAHA KOMANDU ČEMPIONĀTI

Kopš 1990. gadiem strādājis arī kā šaha treneris. Starp pazīstamākajiem viņa audzēkņiem var minēt nākamo lielmeistaru Ņikitu Meškovu un starptautisko meistari Viktoriju Ni.

 Vietas Latvijas šaha čempionātos 
 1968. gads — 12. — 14. vieta.
 1972. gads — 9. — 11. vieta.
 1977. gads — 19. — 28. vieta.
 1984. gads — 13. vieta.
 1985. gads — 10. — 11. vieta.
 1990. gads — 14. — 30. vieta.
 1991. gads — 41. — 58. vieta.
 1997. gads — 21. — 22. vieta.
 1998. gads — 11. — 16. vieta.
 2001. gads — 29. vieta.
 2004. gads — 42. vieta.

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

  Atsauces 

 Ārējās saites 

Kategorija:1938. gadā dzimušie
Kategorija:2025. gadā mirušie
Kategorija:Latvijas šahisti
Kategorija:PSRS šahisti
Kategorija:Latvijas inženieri
Kategorija:Latvijas cīkstoņi